Sale - SUNCOO SKINNY JEANS MET SIERSTIKSEL 10-CARBONE - DAMES | Place des Tendances
> Skinny jeans met sierstiksel
Skinny jeans met sierstiksel Grijs Skinny jeans met sierstiksel Grijs
Skinny jeans met sierstiksel by Suncoo voor dames. Dit model wordt aangeboden met Soepele top met kanten schouderbandjes by SUNCOOTop van textuurstof met volant by SUNCOOSoepelvallende blouse met print Leone by SUNCOOOversized top met vetersluiting op de rug by SUNCOOJas van wolmix met capuchon by SUNCOOBlouse van crêpe met contrastbies Lary by SUNCOOBlouse van crêpe met contrastbies Lary by SUNCOO, Tricot poncho met franjes by SUNCOO
Referentie leverancier : H16C13313-RALPH-10-CARBONE
Kleur : 10-CARBONE Agterbaaiers byt vas | Netwerk24
Agterbaaiers byt vas
Deur Murphy Roberts 06 Augustus 2018 06:00
Die spanne het klipharde rugby gespeel.Foto:
St. Helenabaai het Saterdag op sy tuisveld die span van Vredenburg in ’n spannende stryd met 19-13 geklop nadat hy rustyd 11-10 voor was.
Die Agterbaaiers het met die oorwinning hul derde plek op die Grootuitdaagreeks van die Weskus se punteleer verstewig en is nou net drie punte agter Pella.
Die besoekers het eerste bloed geruik met ’n strafskop en die tuisspan het stadig maar seker sy ritme gevind. Die tuisspan se woelwaterhaker, Diego Talmakkies, het die tuisspan se eerste drie gedruk nadat die hulle die druk volgehou het.
Raymond Papier het misluk met die doelskop, maar het later wel geslaag met ’n strafskop en het ook ’n goeie skepskop oorgeklits nadat die besoekers ’n verdoelde drie behaal het.
Die spanne het ná rustyd mekaar behoorlik opgekeil en die skaal kon enige kant toe swaai. Die besoekers, wat verskeie kanse geskep het, is egter met rotsvaste verdediging verhinder om punte aan te teken. Vredenburg kon slegs ’n strafskop in die tweede helfte oorskop.
Dino Snyders, senter van die tuisspan, het egter die besoekers se hoop op ’n oorwinning gedemp toe hy oor is vir ’n onverdoelde drie met Papier wat die laaste sê gehad het toe hy nog ’n strafskop oorgeklits het om die oorwinning te verseker.
Die Agterbaaiers sal die naweek eers ’n ruskans neem voordat die span die laaste geplaaste Mamre in ’n wegwed­stryd sal takel. Vredenburg, wat ’n wedstryd minder as die ander spanne gespeel het, is tans in die vyfde plek met 23 punte en benodig dringend nog oorwinnings.
. Vredenburg sal Saterdag na Mamre reis waar ’n honger span op hom wag. Saldanha het op sy tuisveld die besoekers uit Velddrif behoorlik oorskadu met ’n oorwinning van 41-12 nadat hy rustyd 20-12 voor was. Die Baaienaars het met die oorwinning hul voorsprong op die punteleer tot sewe punte vergroot en is tans nog die enigste onoorwonne span in die streek.
Saldanha sal Saterdag op sy beste moet wees as hy die gekweste Lange­baan op laasgenoemde se veld wil troef. Langebaan het Saterdag aan die agterspeen teen Mamre gesuig toe hy in Mamre met 36-37 vasgeval het. Die Langebaners sal wil vergoed vir dié nederlaag. Langebaan het ten spyte van die nederlaag die vierde plek behou, maar met slegs enkele punte wat die span van die sewende geplaaste span skei, is enigiets moontlik.
Paternoster het Saterdag in Pella die onderspit met 19-29 teen die tuisspan gedelf. Pato sal die naweek teen Hopefield wil vergoed op sy tuisveld en ’n plek op die punteleer wil opskuif.